કોલકાતાઃ ક્રિકેટ સલાહકાર સમિતિ (સીએસી)ના સભ્ય સૌરવ ગાંગુલીએ કહ્યું કે ટીમ ઇન્ડિયાના નવા બોલિંગ સલાહકાર ઝહીર ખાનને પ્રત્યેક સિઝનમાં ૧૫૦ દિવસના કરારનો પ્રસ્તાવ અપાયો છે. ઈડન ગાર્ડન્સમાં ગાંગુલીએ પત્રકારોને કહ્યું, ”ઝહીરને વર્ષમાં ૧૫૦ દિવસ માટે કરારબદ્ધ કરવામાં આવ્યો છે.” એવું કહેવાય છે કે ઝહીર વર્ષમાં ૧૦૦ દિવસથી વધુ ભારતીય ટીમને આપવા ઇચ્છતો નહોતો, પરંતુ સીએસીએ સમજાતા ઝહીર ૧૫૦ દિવસ ટીમ ઇન્ડિયા સાથે રહેવા સંમત થયો હતો. ભારતીય ક્રિકેટ ટીમના મુખ્ય કોચના પદ પર શાસ્ત્રીની નિમણૂક બાદ પણ વિવાદ ખતમ થયો નથી.